Keravalainen Julius Schleifer katsoi itseään peiliin joulukuussa 2015 ja tajusi, että nyt on muutos tehtävä.

Julius Schleifer aloitti tammikuussa ystävänsä kanssa dieetin. Treenaamista kuntosalilla oli kuusi kertaa viikossa ja sen lisäksi aerobista liikuntaa 4-5 kertaa viikossa. Schleiferin mukaan ruokavalion muokkaaminen dieetissä oli vaikeinta. Ensimmäiset neljä viikkoa Schleifer totutteli kehoaan aliravintoon ja luovuttaminen oli lähellä. Tulosten näkyminen sai kuitenkin miehen jaksamaan eteenpäin.

- Olen ennenkin ollut ihan ok kunnossa, mutta masennuksen takia luovutin, enkä käynyt treenaamassa kuukauteen, Schleifer kertoo Iltalehdelle.

Vain kuudessa kuukaudessa Schleiferin vartalo oli kuin eri miehen. Dieetti oli tehnyt tehtävänsä ja olo parempi kuin koskaan.

- Mitä pidemmällä olin dieettiä, sitä enemmän halusin jatkaa ja aloin uskomaan itseeni. Lopulta puolen vuoden jälkeen kaikki se työ oli sen arvoista. Tuntui, että olen ihan eri ihminen uudessa kehossa, tuntui, että olen uudelleensyntynyt, Schleifer kertoo.

Schleifer on löytänyt kehonrakennuksesta intohimonsa ja aikoo tehdä kaikkensa menestyäkseen lajissa. Miehellä onkin suunnitelmana armeijan jälkeen lähteä kisaamaan Men’s Physique - tai Classic Bodybuilding -sarjaan.

Katso tästä lisää videoita Schleiferin muodonmuutoksesta

Kuvamateriaali: Julius Schleifer

Jenni Nordström